Carefree (kumpulan muzik)

Kumpulan Carefree merupakan sebuah kumpulan penyanyi Malaysia yang sangat popular pada akhir tahun 1970-an. Kumpulan ini pernah juga muncul dalam sebuah filem melayu sekitar awal 80’an berjudul Esok Masih Ada bersama pelakon lagenda Allahyarham A Rahim dan juga menampilkan Allahyarham Jins Shamsudin yang bertindak sebagai pengarah filem tersebut dibawah syarikat produksi milik beliau sendiri iaitu Jins Shamsudin Production.
Sejarah

Kumpulan Carefree merupakan sebuah kumpulan penyanyi Malaysia yang sangat popular pada akhir tahun 1970-an. Kumpulan Carefree muncul dengan album sulung berjudul Kebebasan yang memuatkan lagu Rindu Bayangan pada tahun 1979. Kumpulan Carefree mengikat kontrak sebagai artis rakaman antarabangsa EMI. Mereka sempat merakamkan tiga album iaitu Kebebasan, Kebebasan II dan Kebebasan III.

Selain Jay Jay, lagu dalam kumpulan ini turut dinyanyikan oleh Wan dan Simon. Misalnya, dalam album Kebebasan, Wan menyanyikan lagu Aku Terpesona dan berduet dengan Simon menerusi lagu Hanya Kita Berdua. Simon pula menyanyi secara solo melalui lagu Rayuan Kasih dan berduet bersama Jay Jay dalam lagu Ke Disko. Jay Jay pula menyanyi secara solo untuk lagu Rindu Bayangan, Joget Mak Enon, Dendangan Laguku, Anak, Menari, Kenanganku dan Perkelahan.

Dalam album kedua mereka iaitu Kebebasan II, Jay Jay menyanyikan lagu Kini Baru Kau Sedar, Tiada Lagi Air Mata, Joget Teruna Dara, Baju Hijau dan Tahniah Dan Ucap Selamat. Lagu lain dinyanyikan oleh Simon dan Wan. Lagu Belaian Jiwa yang menggunakan vokal Simon antara lagu popular selain lagu nyanyian Jay Jay. Lagu lain adalah Esok Masih Ada, Sahabat Pena, Pejamkan Matamu (Mimpikan Wajahku), Bayangan Mesra dan Petang Sabtu (Kau Jadi Temanku). Lagu Esok Masih Ada menjadi lagu tema filem Esok Masih Ada arahan Datuk Jins Shamsudin.

Dalam album pertama mereka, Omar Taib bertindak sebagai penerbit manakala album ketiga pula, S. Atan. Album ketiga Carefree, Kebebasan III diterbitkan pada tahun 1980 yang memuatkan lagu Menyesal Tak Berguna, Hentikan Fitnahmu, Joget Anak Gembala yang dinyanyikan oleh Jay Jay. Lagu-lagu lain pula dinyanyikan oleh Wan dan Simon seperti Sinaga Naga, Ku Bercinta dan Lagu Rindu.

Disebabkan memiliki tiga penyanyi, lagu Carefree mempunyai pelbagai rentak dan lenggok seperti Joget Anak Gembala, Joget Mak Enon dan Joget Teruna Dara. Bibit perpecahan dalam kumpulan Carefree sudah bermula dalam album ketiga mereka. Ia mula diperkatakan apabila Nana dan Lokman keluar daripada kumpulan ini yang akhirnya menyebabkan album Kebebasan III tanpa mereka. Akhirnya pada 31 Disember 1982, Carefree terpaksa akur dengan perpecahan secara rasmi.

Kini selepas tiga dekad berlalu, akhirnya Carefree membuat keputusan untuk membuat kemunculan semula. Tetapi mereka telah kehilangan Jay Jay dan mereka telah memilih Hadi Hassan, adik kepada artis veteran terkenal iaitu Salamiah Hassan sebagai vokalis baru.

Kumpulan itu menceriakan peminat dan wakil media yang hadir dengan beberapa lagu hit dan Raya Retro. Majlis itu dibawakan Dream Music Sdn Bhd, anak syarikat Dream Chorus Sdn Bhd dan turut dihadiri Pengarah Urusan Dream Music, Datuk Mohd Fauzi Zakaria serta
pemain piano dan pengarah muzik RTM, Datuk Mokhzani Ismail
Anggota Terkini Carefree

# Simon Justin Leo (Gitar/Vokalis)
# Hadi Hassan (Vokalis /Bass)
#Raja Rashid(Wan)
#Raja Rahman(Boy)
#Wan Hidzir Wan Kederi (Kibod)
Bekas Anggota Carefree:

# Jay Jay
# Nana Pawan Chik
# Lokman
# Rahim Othman
# Charlie Paiva
Diskografi

Album Studio

# Kebebasan (1979)
# Kebebasan II (1979)
# Kebebasan III (1980)
Album Kompilasi

# The Best Of Carefree (1993)

Album Terbaru "Bersama Carefree" (2013)

Di bawah naungan DREAM MUSIC SDN BHD
Dan Kerjasama EightTones Studio
Album Bersama Carefree (2013)

# Bersama Carefree - Komposer Hadi Hassan / Lirik (J.Looi)

# Hanya Aku - Komposer Hadi Hassan / Lirik (J.Looi)

# Biarkan Aku Sendiri - Komposer Hadi Hassan / Lirik (J.Looi)

# Blues Isteri Lari - Komposer Hadi Hassan / Lirik (Emdee & J.Looi)

# Find It In Your Heart - Komposer & Lirik (Simon Justin Leo)

# Hati Batu - Komposer Hadi Hassan / Lirik (J.Looi)

# Hey DJ - Komposer (Simon Justine Leo) / Lirik (Nana & J.Looi)

# Bersama Carefree ( Reprise)
Sila layari Facebook Carefree. http://www.facebook.com/pages/Carefree/153601734740999
Lagu-lagu popular

# Rindu Bayangan
# Dendangan Laguku
# Belaian Jiwa (pernah dirakam semula dalam versi acapella oleh kumpulan Innuendo pada tahun 1997)
# Jogat Anak Gembala
# Kini Baru Kau Sedar
# Kenanganku
# Si Baju Hijau
# Joget Mak Enon
# Hentikan Fitnahmu
# Anak
# Menyesal Tak Berguna
# Dengarlah

Kategori:Kumpulan pop Malaysia
Kategori:Kumpulan muzik Malaysia
Kategori:Kumpulan muzik Malaysia 1970-an